Ce înseamnă asistență tehnică?
În fapt, asta merită toți banii. Vorbim cu clienții de la fundații până după ce se mută-n noua casă. Nu pus în brațe niște PDF-uri și gata. Clienții ne întreabă despre: cărămizi, izolații termice pereți, acoperiș, ferestre, ventilare cu recuperare căldură (coaxiale, ori pământ) centralizate, sau izolate (locale), încălzire pardoseală în apartamente, panouri solare apă caldă, fotovoltaice, surse de căldură gaz, electrice, pompe de căldură, lemn, (termo)șemineu, coș de fum, vană de amestec cu servomotor, boilere, acumulare apă caldă, recirculare acm, apă rece inelară, placă cu denivelări, polistiren, tacker, nuturi, folii, șapă, electrice, sanitare, rigole duș, cadre WC, pară duș tavan sau perete, finisaje (gresie, parchet, folii aderente), dilatări, agrafe, cum încep un circuit, probe de presiune, umplere și dezaerisire corecte, protocol pornire, echilibrări hidraulice termice, setări centrală termică, automatizări, termostate, senzori - de șapă, interiori, exteriori, termistori NTC. Incredibil câte știm 🙊!? Ca reper, non-clienți, instalații existente: a) consultanță pentru echilibrare pe mail = 300 lei; b) optimizare instalație acasă = 100 €. (Ciudat pt. Rămânia, știm. Însă, uite!)
ro
Cât costă? Merită? Cât durează?
1,25 €/m² încălzit. Scump pare. Însă, nu valorează o listă de materiale și niște desene color în PDF cât valorează asistența tehnică. Bine, 140 € aruncați pe proiectare înseamnă: nu supradimensionare, nu elemente care n-au ce căuta într-o instalație, nu nervi-disconfort, nu facturi ulterioare cât China. Aș citi: Configurator încălzire în pardoseală. Proiectare înseamnă lejer 1000..2000 € economie cu lucrarea și alte mii de € cu facturile ce vin. Durează 2..3 săptămâni de la primirea tuturor datelor (temei de proiectare). Dacă e urgență, discutăm.
ro
Fac singur instalația, sau dau 8..12 €/m² unui instalator celebru'?
Foarte mulți clienți nu apelează la niciun instalator. Fără nicio experiență, fără nicio cheie-franceză-de-instalator-celebru', fără niciun-pas-de-10-cm-peste-tot, fără nicio placă cu nuturi, fără degeaba-grupuri-de-pompare-amestec, fără kilometri de cable și n-șpe senzori de șapă, își fac singuri instalația: pus pe jos polistiren, așezat banda perimetrală pe polistiren, legat (cu o cheie fixă) țeava de distribuitor, prins țeava pe jos cu niște agrafe, gata. Tacker și derulator împrumutăm noi fără lei. Ceva mai dificil: dus țevile de la centrală la distribuitoare & proba de presiune. Pentru șapă, umplere cu dezaerisire corectă, pornire instalație, reglaje hidraulice-termice, setări centrală termică și automatizări (atenție ⚠ aplicate după reglaje): ne dă un mail, ne sună. Simplu.
ro
Instalații de apă (sanitare) sunt cuprinse?
Nu. Instalațiile de apă rece, apă caldă menajeră, recirculare acm, ori canalizare nu sunt cuprinse. Pot fi solicitate diferite recomandări: materialul conductelor, presiuni, temperaturi, tip distribuție (ramificată și inelară), recirculare acm, alegere boiler, hidrofor ș.a. Fără alți bani, dacă cere clientul, facem schițele pentru: 1. apă rece în sistem inelar (obiecte legate în serie și buclă închisă); 2. apă caldă menajeră în sistem inelar; 3. apă caldă menajeră în sistem inelar + recirculare; 3. apă caldă menajeră în sistem ramificat + recirculare.
ro
Instalații de automatizare sunt cuprinse?
Va fi o propunere pentru automatizare simplă, cu descrierea elementelor și funcționării. Sunt foarte multe soluții pentru automatizare, fiecare cu particularitățile sale: montaj, forță, comandă, setări, integrare cu smart-home ș.a. Utilizatorul are tot sprijinul nostru pe această temă.
ro
Instalații de răcire sunt cuprinse?
Calculul se va face pentru necesarul de încălzire. Aceeași instalație poate fi folosită și pentru răcire, în anumite limite. Însă, pentru necesarul termic de răcire sunt alte calcule de dimensionare. În plus față de cele din șapă, pot fi conducte în tavan, pereți. Sistem umed, ori uscat.
ro
Instalații de încălzire în pereți sunt cuprinse?
Nu. Dacă ar fi nevoie doar de un aport pentru o încăpere (o baie mică „pe colț”) aceste calcule vor fi cuprinse. De ex.: omul nu pune aport de calorifer, ci aport de încălzire în perete. Proiectul se referă la instalații interioare de încălzire prin radiație de pardoseală cu agent termic apă caldă, sistem umed [în șapă]. Pentru instalații de încălzire în pereți și tavan sunt alte calcule de dimensionare. Se pot adăuga proiectului astfel de soluții tehnice.
ro
Instalații electrice sunt cuprinse?
Nu. Ar trebui să facă parte din proiectul de această specialitate. Vor fi descrise tipurile și secțiunile propuse ale cablurilor.
ro
Instalații în camera tehnică sunt cuprinse?
½ da. Însă, nu proiect tehnic complet cu tema: instalații în centrala termică. Fără alți bani pe proiectare, vor fi recomandări despre: sursa de căldură (investiție versus cheltuieli exploatare), putere sursă căldură, adoptare/alegere boiler/acumulare, butelie egalizare, puffer, pompe de circulație, vase expansiune, vane de amestec/deviație, servomotoare, controlere, coș fum etc. La fel, fără alte cheltuieli: schemă de montaj. Așa că, un unchi instalator va putea face singur instalația fără nicio experiență.
ro
Proiectul este verificat MDRAP?
Nu. Poate fi. Dar, va trebui adăugat tariful unui verificator It (instalații termice). Scump: 550..650 lei/casă.
ro
Proiectul include și desene as-built = așa-am-făcut?
Nu. Nici la cerere. Mai ales când realitatea cruntă este cu totul altceva decât PDF-urile frumoase, ar fi utile desenele atât-am-putut. Nu e cazul nostru, chiar proiectăm apropiat de execuție. Pozele (filmatul) pot fi considerate as-built. NB Nu vorbim despre zgârie-nori aici.
ro
Proiectul respectă STAS-urile, normativele și legile în vigoare?
Da.
ro
Se vor folosi calorifere pe lângă încălzirea în pardoseală?
Des, nu este nevoie de aport de căldură pe lângă cea prin pardoseală. Când calculele impun aport, propunem încălzirea în pereți, nu calorifer. Alt avantaj al pardoselii calde: nu se văd calorifere, nu încurcă. Vara nu merge încălzirea în podea, dar nici în calorifer. Prosopul se usucă de la podea, pe un suport de la Ikea. Stropii dușului se evaporă în 10..15 minute. Evident, e alegerea utilizatorului. Dacă va fi calorifer, alimentarea lui o propunem direct din distribuție, nu din o cale în plus a distribuitorului. Distribuție PPR 32 mm, înseamnă că se pun 2 teuri 32*20*32 (sau 32 egal cu reducție). Poate fi și varianta cu o cale separată pe distribuitor. De aici, va fi țeavă PPR 20 mm, racordată cu semiolandeze de 20*3/4”. Dacă alegeți să-l alimentați cu țeavă PEX, ar trebui să apelați la niște tije L, speciale pentru racord calorifer, cca 200 lei/set. În cel mai negru caz, se poate monta un calorifer electric.
ro
Sunt cuprinse conductele ce leagă camera tehnică de distribuitoare?
Da. Tip material, diametre. Planuri.
ro